Diari Oficial de la Generalitat Valenciana


Sumari del DOGV 9517, del 23-01-2023 (2023/368)

ACORD número 2752/X, de 22 de desembre de 2022, de la Mesa de les Corts Valencianes, pel qual s'aprova l'augment dels crèdits del capítol I de la partida de despeses 797.271.12477 en el pressupost de les Corts Valencianes per a l'exercici 2022 (MC 03/2022).
-----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9517

Data del DOGV
:   23-01-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/368


Data del document
:   22-12-2022

Organisme emissor
:   Corts Valencianes

Tipus de document
:   Acord

ACORD número 2752/X, de 22 de desembre de 2022, de la Mesa de les Corts Valencianes, pel qual s'aprova l'augment dels crèdits del capítol I de la partida de despeses 434.112.12289 en el pressupost de les Corts Valencianes per a l'exercici 2022 (MC 03/2022).  
 [2023/368]  
Amb la finalitat de finançar l'increment del 1,5% addicional en les retribucions del personal de les Corts Valencianes en l'exercici 2022, (capítol I), derivat de l'aplicació del que es disposa en l'article 23 del Reial Decret llei 18/2022, de 18 d'octubre, pel qual s'aproven mesures de reforç de la protecció dels consumidors d'energia i de contribució a la reducció del consum de gas natural en aplicació del pla «+Seguretat per a la teua energia» (+SE), com també mesures en matèria de retribucions del personal al servei del sector públic i de protecció de les persones treballadores agràries eventuals afectades per la sequera, el Consell, per Acord de 25 de novembre de 2022, ha acordat determinades transferències de crèdits als òrgans estatutaris durant aquest exercici, i importar per a les Corts Valencianes, aplicació pressupostària 45.18.53.66270, la quantitat de 334.280,00 euros, tal com consta en l'annex de l'acord esmentat del Consell, possibilitant d'aquesta manera el suplement de crèdit corresponent en el capítol I del pressupost de les Corts Valencianes.  
Per consegüent i com que es tracta d'un ingrés superior respecte dels previstos en el pressupost inicial de les Corts Valencianes, pertoca, conforme a l'article 11 de les normes de règim econòmic i pressupostari de les Corts Valencianes, aprovades per Acord de la Mesa de 9 de setembre de 2014, tramitar l'expedient de generació de crèdit corresponent:  
Vist l'informe favorable de la Intervenció de les Corts Valencianes, a proposta del cap del Servei d'Afers Econòmics i de conformitat amb l'article 9 de les normes abans esmentades, la Mesa de les Corts Valencianes, en la reunió del 22 de desembre de 2022, adopta el següent  
  
  
Acord  
  
Primer. Augmentar, en el pressupost de les Corts Valencianes per al 2022, els crèdits del capítol I de la partida de despeses 671.701.12209, per import de 334.280,00 euros, amb càrrec als majors ingressos derivats de l'augment de les transferències corrents de la Generalitat, en 334.280,00 euros sobre els inicialment pressupostats en el concepte d'ingressos 823.253.43132.  
  
Segon. Comunicar aquest acord al Servei d'Afers Econòmics, a la Intervenció de les Corts Valencianes i al Servei de Publicacions i Assessorament Lingüístic a l'efecte de la publicació en el BOCV.  
  
  
Palau de les Corts Valencianes  
  
València, 22 de desembre de 2022  
  
El president  
ENRIC MORERA I CATALÀ  
  
El secretari segon  
LUIS ARQUILLOS CRUZ